ທີມ Patriots ຊະນະທີມ Seahawks ໃນການຊີງ Super Bowl
ທ້າວ Tom Brady ແກວ່ງບານໄປ touchdowns 4 ເທື່ອ ຮວມທັງ 2 touchdowns ໃນຊ່ວງເວລາທີ 4 ເຮັດໃຫ້ທີມ Patriots ຊະນະແຊັມ Super Bowl ເທື່ອທີ 4 ໃນຮອບ 14 ປີ.
ຜົນການແຂ່ງຂັນ ຊິີງຊະນະເລີດ ຟຸດບອລອາເມຣິກັນ ທີມ New England Patriots ຊະນະທີມ Seattle Seahawks ດ້ວຍ ຄະແນນ 28 ຕໍ່ 24 ແຕ້ມ ໃນການແຂ່ງຂັນແຊັມ Super Bowl ທີ່ຕື່ນເຕັ້ນເພາະຄະແນນສູສີກັນທີ່ສຸດ ຂອງສະມາຄົມກີລາ football ແຫ່ງຊາດສະຫະລັດ ທີ່ລັດ Arizona ທາງພາກຕາເວັນຕົກ ສຽງໃຕ້ ໃນແລງວັນອາທິດວານນີ້ ຊຶ່ງເປັນເທື່ອທີ 4 ຂອງທີມດັ່ງ ໃນຮອບ 14 ປີຜ່ານມາ ທີມ Patriots ມີຄະແນນນຳຫລັງໃນ quarter ທີ 4 ແຕ່ Tom Brady ຜູ້ແກວ່ງບານ ຫລື quarterback ຂອງທີມ ແກ່ວງບານ ໄປ touchdown 2 ຄັ້ງ ຊຶ່ງພາໃຫ້ທີມ Patriots ມີຄະແນນນຳ ໜ້າ ໃນຕອນທີ່ຍັງເຫລືອເວລາຫລິ້ນ ພຽງແຕ່ 2 ນາທີເທົ່ານັ້ນ ຕໍ່ມາ Russell Wilson ຜູ້ແກວ່ງບານທີມ Seahawks ນຳພາທີມຂອງລາວ ບຸກເລິກເຂົ້າໄປໃນເຂດຂອງທີມ Patriots ໂດຍການແກ່ວງບານ 33 yards ຫລືເກືອບ 30 ແມັດ ໄປໃຫ້ເພື່ອນຮ່ວມທີມ ຮັບໄດ້ ໃນຂະນະທີ່ຍັງເຫຼືອເວລາ ພຽງບໍ່ເທົ່າໃດວິນາທີ ທີມ Seahawks ສາມາດນຳບານ ເຂົ້າໄປໃກ້ເສັ້ນ goal ຍັງເຫລືອບໍ່ຮອດ 1 ແມັດ ແຕ່ບານທີ່ Wilson ແກ່ວງເຂົ້າ ໄປໃຫ້ໝູ່ຮັບໃນເຂດ goal ຖືກ Malcohm Butler ຂາປ້ອງກັນທີ່ເປັນນັກຫຼິ້ນປີທຳອິດ ຂອງທີມ Patriots ສະກັດກັ້ນແລະຍາດຮັບເອົາກ່ອນ ຫລື intercept ຊຶ່ງເຮັດໃຫ້ທີມ Patriots ຊະນະ Super Bowl ຢ່າງເປັນປະຫວັດສາດ Quarterback ຂອງທີມ Tom Brady ໄດ້ຖືກຄັດເລືອກໃຫ້ເປັນນັກກີລາທີ່ມີຄຸນຄ່າທີ່ສຸດ ເປັນເທື່ອທີສາມໃນອາຊີບຫຼິ້ນບານຂອງລາວ ໂດຍແກວ່ງບານໄດ້ 328 yards ແລະໄດ້ touchdowns 4 ເທື່ອ ກັບທີມ Seahawk ທີ່ມີກອງປ້ອງກັນຢ່າງດີເລີດນັ້ນ ທ້າວ Tom Brady ທຳລາຍໝົດທຸກສະຖິຕິ ໃນການແກວ່ງບານໄປ touchdown ໃນການແຂ່ງຂັນ Super Bowl ໂດຍແກວ່ງໄປ touchdown ທັງໝົດ 13 ຄັ້ງ ກາຍສະຖິຕິຂອງ Joe Montana ຜູ້ແກວ່ງ ບານຂອງທີມ San Francisco 49ers ທີ່ທ້າວ Brady ນິຍົມຫລາຍ ທີ່ສຸດ ເວລາລາວຍັງເປັນເດັກນ້ອຍຢູ່ນັ້ນ